open-index/open-wikipedia-markdown huggingface dataset:
Pranas Edmundas Galinis

**Pranas Edmundas Galinis** (1902 m. sausio 12 d. Miežonys, Kaišiadorių valsčius – 1988 m. rugsėjo 12 d. Vrenthamas, Masačiusetso valstija; palaidotas Bostone) – Lietuvos kalbininkas, pedagogas, humanitarinių mokslų daktaras.

## Biografija
Nuo 1913 m. gyveno JAV. 1927 m. baigė chemiją Prinstono universitete, vėliau dėstė chemiją JAV aukštosiose mokyklose. 1928–1931 m. Harvardo universitete studijavo filologiją. 1930 m., 1932 m. ir 1937 m. Rytų Prūsijoje rinko kalbinę medžiagą. 1929–1939 m. dėstė lietuvių kalbą, istoriją, geografiją išeivijos lietuvių moksleivių vasaros kursuose. 1940 m. Harvardo universitete apgynė disertaciją „Baltų kalbų įtaka vokiečių tarmėms Rytų Prūsijoje“. Bendradarbiavo JAV lietuvių spaudoje.

## Šaltiniai
Lightwave

**LightWave 3D** – kompiuterinės grafikos programa, kurią kuria „LightWave Digital“. Naujausia programos versija pritaikyta Windows ir Mac OS X operacinėms sistemoms.

## Šaltiniai
Feliksas Galminas

**Feliksas Galminas** (1862 m. birželio 26 d. Tryškiai – 1935 m. gruodžio 26 d. Tryškiai) – Lietuvos knygnešys, savivaldybininkas.

## Biografija
Žemės ūkio darbininkas, siuvėjas. 1887 m. pradėjo gabenti draudžiamąją lietuvišką spaudą. Bendradarbiavo su knygnešiais D. Bubėnu ir F. Petravičiumi. Iš Mažosios Lietuvos lietuviškos spaudos parsinešdavo kas mėnesį. Platindavo Telšių ir Šiaulių apskrities kaimuose. Ne kartą pasienio sargybinių gaudytas, neteko nešulių su spaudiniais. 1890 m. Tryškiuose buvo suimtas. Nuo 1890 m. bendradarbiavo „Šviesoje“, savo lėšomis 1890 m. išleido knygą „Kalendorius bitininkystės, arba Naudingi pamokinimai, kokiame laike metų kaip reikia elgtis su bitėmis, idant jos gerai eitųsi“. Parengė ir kitų lietuvių kalendorių. 1899–1908 m. gyveno JAV. Po 1918 m. dirbo Lietuvos savivaldybėse. Iki 1923 m. buvo Telšių apskrities valdybos pirmininkas.

## Šaltiniai
Aldano ulusas

**Aldano ulusas** (, ) – ulusas pietų Jakutijoje. Administracinis centras – Aldanas.

## Geografija

Uluso teritorija driekiasi Aldano kalnynu. Pagrindinės upės – Aldanas, Ungra, Timptonas, Gonamas, Učuras, Amga. Upių tėkmė greita, vagos slenkstėtos. Aukščiausia rajono vieta – 2264 m (kalnas ties Gonamo ištakomis).

## Gyventojai

Tautinė sudėtis (2002 m.):
* rusai – 79 %
* ukrainiečiai – 5 %
* jakutai – 4 %
* evenkai – 2 %
* kiti – 10 %

## Gyvenvietės

Pagrindinės uluso gyvenvietės (gyv. sk, 2007 m.):
* Aldanas – 24 302
* Tomotas – 9 464
* Žemutinis Kuranachas – 7 636
* Jakokutas
* Didysis Nimnyras
* Ulu

## Nuorodos
* Uluso žemėlapis
Zigmantas Galminas

**Zigmantas Galminas** (1937 m. spalio 22 d. Rupšiuose, Žarėnų valsčiuje – 2013 m. rugsėjo 28 d. Akademijoje, Kauno rajono savivaldybėje) – Lietuvos inžinierius hidrotechnikas, technologijos mokslų daktaras.

## Biografija
1960 m. baigė Lietuvos žemės ūkio akademiją. 1975 m. technikos mokslų kandidatas.

1960–1963 m. Raseinių melioracijos statybos valdybos darbų vykdytojas, gamybos skyriaus viršininkas. 1963–1972 m. Melioracijos komiteto skyriaus viršininko pavaduotojas, Melioracijos ir vandens ūkio ministerijos Vyriausiosios melioracijos ir kultūrtechnikos darbų skyriaus viršininkas. 1975–2003 m. Lietuvos žemės ūkio akademijos (nuo 1996 m. Lietuvos žemės ūkio universitetas) dėstytojas, 1993–2003 m. Melioracijos katedros vedėjas; nuo 1982 m. docentas.

Mokslinio darbo kryptis – šlapių žemių sausinimas.

## Bibliografija
* Žemės ūkio melioracija, su kitais, 1986 m.
* Miško žemių hidrotechninė melioracija, 1994 m.
* Melioracija ir aplinkosauga, su V. Kudaku, 1999 m.
* Melioracija. Drėkinimas, su kitais, 2000 m.

## Šaltiniai
Nikolajus Dybenka

**Nikolajus Dybenka** (; 1928 m. spalio 21 d. Novozybkovas – 2002 m. birželio 19 d. 
Maskva) – tarybinis partinis ir valstybės veikėjas.
* TSKP narys nuo 1951 m.;
* 1964 m. – TSKP Novosibirsko miesto komiteto I sekretorius;
* 1966 m. – TSKP Novosibirsko srities komiteto I sekretorius;
* 1973 m. – TSKP CK aparato darbuotojas;
* 1978 m. – Lietuvos KP CK II sekretorius;
* 1979–1989 m. – TSRS Aukščiausiosios Tarybos deputatas;
* 1981–1990 m. – kandidatas į TSKP CK narius;
* 1986–1991 m. – TSRS ambasadorius Mozambike.
Jurgis Galminas

**Jurgis Galminas** (*Galiminas*, g. apie 1409 m. – m. apie 1438 m.) – Lietuvos Didžiosios kunigaikštystės valstybinis veikėjas.

## Biografija

Su kitais Vytauto Didžiojo pasiųstais bajorais padėjo organizuoti 1409 m. žemaičių sukilimą prieš kryžiuočių valdžią. Su tėvu 1413 m. dalyvavo žemaičių delegacijoje, kuri su Vokiečių ordino atstovais derino Žemaitijos sienų su ordinu klausimą. 1415 m. su apsikrikštijusių žemaičių bajorų pasiuntinybe vyko į Konstanco bažnytinį susirinkimą ginti Žemaitijos ir Lietuvos bei Lenkijos interesų. 1432 m. minimas kaip Veliuonos vietininkas. 1432 m. pab. – 1434 m. pab. Žemaičių seniūnas.

|-

## Šaltiniai
Aldano kalnynas

**Aldano kalnynas** (, ) – kalnų masyvas Rusijoje, pietų Jakutijoje, Oliokmos ir Učuro tarpupyje. Vyrauja plokšti tarpupiai (aukštis iki 1000 m), kuriuose iškyla Vakarų Jangos, Sunagyno, Ket Kapo kalnagūbriai. Aukščiausia vieta 2306 m. Sudarytas iš kristalinių Aldano skydo uolienų. Geležies, vario rūdų, akmens anglies, aukso, žėručio telkiniai. Šlaituose iki 1000–1300 m vyrauja maumedžių taiga, aukščiau – akmenuotoji tundra.

## Šaltiniai
Galminių pilkapynas

**Galminių pilkapynas** – trys pilkapynai Zarasų rajono savivaldybės teritorijoje, prie Galminių kaimo, Šventosios kairiajame krante, Antalieptės marių pusiasalyje.

## Tyrimai
Pirmasis pilkapynas, vadinamas *Švedkapiais*, yra į rytus nuo kaimo, netoli kapinių, miške. Jame išliko 9 pilkapiai, jų sampilai 6–9 m skersmens, iki l m aukščio. Sampilų pagrindus juosia grioviai. Apie 0,2&nbsp;km į pietus nuo pirmojo yra antrasis pilkapynas (Švedkapiai). Išliko 25 pilkapiai. Sampilai 5–12 m skersmens ir 0,5-1,5 m aukščio, jų pagrindus juosia grioviai. Į šiaurės vakarus nuo pirmojo yra trečiasis pilkapynas, kuriame išlikę 30 pilkapių – žemi su akmenų vainikais. Dauguma pilkapynų pilkapių apardyti, iškasinėta duobių.

1978 m. Istorijos instituto ir Etnografijos muziejaus (dab. Lietuvos nacionalinis muziejus) archeologai ištyrė (tyrimų vadovas Adolfas Tautavičius) vieną pilkapį iš pirmojo ir du – iš antrojo pilkapyno. Viename pilkapyje rasti žirgo griaučiai, 2-3 pilkapiuose – sudegintų mirusiųjų kapai. Rasta žalvarinių grandinėlių, geležinių balno kilpų, žąslų. Pilkapiai datuojami IX a. – XII a., trečiasis pilkapynas, manoma, yra V a. – VIII a. Radinius saugo Lietuvos nacionalinis muziejus.

## Šaltiniai
Elzė Galnaitytė

**Elzė Galnaitytė** (1929 m. vasario 5 d. Rotuliuose, Jurbarko valsčiuje – 2013 m.) – Lietuvos kalbininkė.

## Biografija
1953 m. baigė Vilniaus universitetą. 1961 m. filologijos mokslų kandidatė.

1957–1993 m. Vilniaus universiteto dėstytoja; 1970–1975 m. Rusų kalbos katedros vedėja; nuo 1967 m. docentė. Tyrė veiksmažodžio veikslus, rusų ir lietuvių kalbų tipologiją, vertimo problemas.

## Bibliografija
* Lietuvių kalbos gramatika, t. 2, 1971 m., viena autorių
* Mokyklinis rusų-lietuvių kalbų frazeologijos žodynas: apie 1350 frazeologinių vienetų / Elzė Galnaitytė, Juozas Pikčilingis, Marija Sivickienė. – Kaunas: Šviesa, 1983. – 336 p.: iliustr.
* Mokyklinis lietuvių-rusų kalbų frazeologijos žodynas: apie 1400 frazeologinių junginių / Elzė Galnaitytė, Juozas Pikčilingis, Marija Sivickienė (iliustr. Justas Tolvaišis). – Kaunas: Šviesa, 1989. – 349 p.: iliustr. – ISBN 5-430-00415-4
* Rusų-lietuvių, lietuvių-rusų kalbų žodynas: apie 24 000 + 26 000 žodžių. – Vilnius: Žodynas, 2001. – 799 p. – ISBN 9986-465-52-4
* Rusų-lietuvių, lietuvių-rusų kalbų žodynas. – Vilnius: Žodynas, 2002. – 431 p. – ISBN 9986-465-55-9

## Šaltiniai
Galtgarbių piliakalnis

**Galtgarbių piliakalnis** – prūsų piliakalnis prie Galtgarbių dvaro, 2&nbsp;km į vakarus nuo Drugėnų kaimo (, Žuvininkų apskritis, nuo 1946 m. , Zelenogradsko rajonas, Kaliningrado sritis), Sembos pusiasalio aukščiausioje vietoje – 117 m aukščio Alkų kalvyne. Dar vadinamas Gailtegarbiu. 
## Istorija
Pasak padavimų, senovėje čia degusi amžinoji ugnis pavasario dievaičio garbei. Dar pasakojama, kad prūsų kunigaikščio Videvučio sūnus Šamas paveldėjęs šias žemes ant Galtgarbių piliakalnio pasistatė pilį. Vokiečių ordino laikais čia stovėjusi pilis vadinta **Rinau**. 1329 m. Galtgarbių piliakalnis ir ant jo stovėjusi iš akmenų pastatyta pilis priklausė Sembos vyskupui J. Klarei. Manoma, kad iki 1399 m. ji buvo sugriauta, pastatų liekanų išliko iki 1539 m. 1818 m. prie Galtgarbių piliakalnio pastatytas geležinis kryžius 1813-1815 m. karo aukų atminimui. Ant piliakalnio 1906 m. pastatytas Bismarcko bokštas, 1906-1939 m. dar švęsta Rasų šventė, piliakalnis buvo gausiai lankomas apylinkių gyventojų. Po Antrojo pasaulinio karo piliakalnis pateko į karinio dalinio teritoriją.

## Piliakalnis
Galtgarbių piliakalnio aikštelė ovalo formos, 170 x 50 m dydžio, pakraščiuose sutvirtinta dviem 4-6,5 m aukščio pylimais ir grioviu. Aikštelės šiaurinėje pusėje išliko trečio pylimo liekanų. Piliakalnio vakarinėje papėdėje buvo gyvenvietė, apjuosta pylimu ir grioviu.  1950 m. piliakalnio žvalgomuosius tyrimus atliko F. Gurevič. Rasta 1,6 m storio kultūrinis sluoksnis, lipdytos ir žiestos keramikos.

## Šaltiniai
Timptonas

**Timptonas** (, ) – upė Rusijoje, pietų Jakutijoje; Aldano dešinysis intakas. Prasideda Stano kalnagūbrio šiauriniame šlaite, Amūro srities pasienyje. Teka į šiaurę, šiaurės rytus Aldano kalnynu. Įteka į Aldaną į pietryčius nuo Tomoto miesto.

Timptonas turi 86 intakus, didžiausi – Didysis Ylymachas, Chatymis, Čulmanas, Ijengra (kairieji).

Užšąla spalio viduryje, atitirpsta gegužės pradžioje. Vietomis užšąla iki dugno. Žemupyje naudojama medienai plukdyti. Ant upės planuojama įrengti hidroelektrinių kaskada.

Upės pavadinimas jakutų kalba reiškia „įšalusi dubuma“.

## Šaltiniai

## Nuorodos
* Timptono nuotraukų galerija
Venas

**Venas** – didžiausias Mikronezijos miestas, Čiuko valstijos administracinis centras. Šis miestas, esantis Ramiojo vandenyno vakarinėje centrinėje dalyje, į šiaurę pusiaujo, turi oro uostą, viešbučius, restoranus ir olas nardytojams. Mieste yra Xavier’o vidurinė mokykla. Gyventojų – ~6000-7000. Nepaisant to, kad tai yra didžiausias šalies miestas, jis nėra Mikronezijos sostinė. Venas kartais minimas kaip *Moen*.
Aldano skydas

**Aldano skydas** () – prekambrinio pagrindo iškilimas Sibiro platformos pietrytinėje dalyje, Jakutijoje (Rusija). Praktiškai sutampa su Aldano kalnyno padėtimi.

## Šaltiniai
Jonas Galvydis

**Jonas Galvydis** (1937 m. spalio 14 d. Bajoriškiuose, Daugailių valsčiuje – 2016 m. balandžio 4 d. Vilniuje) – Lietuvos agronomas, habilituotas socialinių mokslų daktaras.

## Biografija
1964 m. baigė Lietuvos žemės ūkio akademiją. 1995 m. habilituotas socialinių mokslų daktaras.

1971–1976 m. dirbo Vytėnų sodininkystės ir daržininkystės bandymų stotyje. 1976–1981 m. Cirkliškio žemės ūkio technikumo direktorius. Nuo 1982 m. Vilniaus pedagoginio instituto (dabar - Lietuvos edukologijos universitetas) dėstytojas, nuo 1987 m. docentas, 1996 m. profesorius. Paskelbė mokslinių straipsnių apie sodo augalų ligas.

## Bibliografija
* Sodininkystės praktika, 1990 m.
* Jei jūs tapote sodininku, 1990 m.
* Daržovių sėklos ir veislės, 1994 m.
* Daržininkystės praktika, su I. Gutauskiene, 1996 m.
* Sodininko patarėjas, 1999 m.

## Šaltiniai
Učuras

**Učuras** () – upė Rusijoje, Chabarovsko krašte ir pietų Jakutijoje; Aldano dešinysis intakas. Prasideda Stano kalnagūbrio šlaituose, teka į šiaurę Aldano kalnyno rytiniu pakraščiu.

Upė turi 141 intaką, ilgesnį nei 10 km, ilgiausi: Ulkanas, Čiulbiu, Onė (dešinieji), Gonamas, Gynymas, Tyrkanas, Ujanas, Chaikanas, Gekanas (kairieji).

Učuro baseine yra virš 16 tūkst. upių ir beveik 5000 ežerų. Užšąla spalio pradžioje, atitirpsta gegužę. Vagoje gausu slenksčių, rėvų, riedulių. Vidurupyje slėnis išsiplečia iki 3–6 km, vaga tampa labai vingiuota, gausu senvagių. Učuras laivuojamas 159 km nuo žiočių ruože.

## Šaltiniai
Daina Kazimira Galvydytė

**Daina Kazimira Galvydytė** (g. 1929 m. rugpjūčio 8 d. Joniškyje) – Lietuvos geografė, fizinių mokslų daktarė.

## Biografija
1953 m. baigė Vilniaus universitetą. 1965 m. geografijos mokslų kandidatė.

1953–2004 m. Vilniaus universiteto dėstytoja, nuo 1971 m. docentė. Nuo 1956 m. vadovavo studentų mokomajai praktikai, kuriai sukūrė tyrimų metodiką; šios praktikos metu ištirta 16 Lietuvos kraštovaizdžio draustinių. 1993–1997 m. dėstė ir Vilniaus pedagoginiame universitete. Paskelbė daugiau kaip 50 mokslinių straipsnių dirvotyros, geomorfologijos, kraštovaizdžio geografijos klausimais.

## Įvertinimas
* 2004 m. Lietuvos didžiojo kunigaikščio Gedimino ordino Riterio kryžius

## Šaltiniai
Audronė Galvonaitė

**Audronė Galvonaitė** (g. 1949 m. rugsėjo 21 d. Anykščiuose) – Lietuvos geografė, meteorologė, fizinių mokslų daktarė, meteorologijos mokslo populiarintoja.

Brolis – Vytautas Galvonas, politikas, aviatorius.

## Biografija

1972 m. baigė Vilniaus universitetą. 1972–1973 m. buvo Mickūnų (Anykščių raj.) aštuonmetės mokyklos geografijos mokytoja.

1973–1977 m. dirbo Lietuvos mokslų akademijos Fizikos ir matematikos institute, 1977–1992 m. Fizikos institute. Nuo 1992 m. Lietuvos hidrometeorologijos tarnybos Klimatologijos ir metodikų skyriaus viršininkė.

## Mokslinė veikla

Nuo 1993 m. fizinių mokslų daktarė – Vilniaus universitete apsigynė disertaciją „Meteorologinių faktorių įtaka atmosferos užterštumui Lietuvoje“. Mokslinių interesų sritis – sinoptinė meteorologija. Ji nagrinėja sinoptinę-klimatologinę atmosferos procesų lietingaisiais laikotarpiais tipizaciją, inversijų ir izotermijų poveikį priežeminiam terminiam laukui, atmosferos ozoną. Tiria klimatą formuojančius veiksnius, analizuoja klimato ypatumus ir kaitą, populiarina per radiją, televiziją, spaudą meteorologines žinias. Dalyvauja tarptautinėse programose klimato kaitos klausimais, tarptautinėse konferencijose. Paskelbė mokslinių darbų iš meteorologijos ir klimatologijos. Nuo 2003 m. Lietuvos atstovė ryšiams su Pasauline meteorologijos organizacija.

## Šaltiniai

## Nuorodos

* Audronė Galvonaitė Anykštėnų biografijų žinyne
Gediminas Galva

**Gediminas Galva, Galvanauskas** (1905 m. kovo 3 d. Zizonys, Vabalninko valsčius – 1979 m. balandžio 23 d. Čikaga) – Lietuvos ekonomistas, spaudos darbuotojas.

## Biografija
Brolis Ernestas Galvanauskas. 1925 m. baigė Biržų gimnaziją. 1925–1929 m. Lietuvos universitete studijavo ekonomiką, 1929–1931 m. Romoje, Ženevoje, Paryžiuje, Berlyne, Kylyje – tarptautinę ekonomiką.

1931 m. Lietuvos Respublikos žemės ūkio ministerijos patarėjas, 1931–1934 m. Centralinio statistikos biuro Ūkio konjunktūros skyriaus viršininkas. 1934–1939 m. dėstė Klaipėdos prekybos institute; docentas. 1935–1936 m. bendrovės „Rytas“ direktorius, 1936–1939 m. žurnalo „Prekyba“ redaktorius. 1941 m. Biržų burmistras. 1941–1942 m. Valstybės taupomųjų kasų valdytojas. 1942 m. gestapo suimtas už antinacinę veiklą, netrukus paleistas, bet privalėjo išvykti iš Lietuvos. 1944 m. pasitraukė į Vokietiją. 1945–1946 m. Reutlingene „Eltos biuletenio“ redaktorius. 1949 m. persikėlė į JAV. Nuo 1952 m. dėstė Šeilio institute (Misūrio valstija).

Vyriausiojo Lietuvos išlaisvinimo komiteto kvietimu 1953 m. lapkričio mėn. atvykęs į Europą vadovavo Laisvosios Europos radijo lietuviškajam skyriui. Veikė JAV emigrantų organizacijose.

Bendradarbiavo leidiniuose „Keleivis“, „Lietuvos aidas“, „Memeler Beobachter“, „Naujoji Romuva“, „Rytas“, „Tautos ūkis“, „Židinys“. Gyvendamas Vokietijoje, dirbo kaip žurnalistas, savo rašinius spausdindamas pabėgėlių stovyklų laikraščiuose „Mintis“, „Mūsų kelias“, „Žiburiai“, „Apžvalga“ ir kt. Persikėlęs į JAV, bendradarbiavo leidiniuose „Draugas“, „Tėviškės žiburiai“, „Aidai“, „Britanijos lietuvis“ ir kt. 

Rašė ekonomikos temomis, Lietuvos ūkį siejo su tarptautine ekonomika, įžvelgė Lietuvą esant tranzito šalimi, siūlė steigti ūkio reguliavimo tarybą, ūkio tyrimo institutą, aukštąsias prekybos ir jūreivystės mokyklas.

## Bibliografija
* Išleido Prekybos institute skaitytų paskaitų konspektus, 1934–1940 m.
* Ernestas Galvanauskas: Politinė biografija, 1982 m.

## Įvertinimas
* Trijų Žvaigždžių ordinas (Latvija).

## Šaltiniai
Icikas Meskupas-Adomas

**Icikas Šmuelis Meskupas-Adomas** (1907 m. rugpjūčio 20 d. Ukmergėje – 1942 m. kovo 13 d. netoli Smailių) – komunistinio judėjimo Lietuvoje veikėjas. Žydų kilmės.

## Biografija
1924 m. įstojo į LLKJS. 1925–1926 m. LLKJS Ukmergės parajonio komiteto narys, sekretorius. 1926 m. baigė Ukmergės žydų gimnaziją, studijavo Lietuvos universitete. 1927 m. LLKJS Kauno rajono komiteto sekretorius. 1927–1931 m. kalintas. Nuo 1929 m. LKP narys, nuo 1931 m. LLKJS CK narys.

1931–1933 m. gyveno Vokietijoje, leido komunistinę literatūrą ir organizavo nelegalų jos gabenimą į Lietuvą. 1933 m. gegužės mėn. Berlyne suimtas, kalintas Tilžėje. 1934 m. balandžio mėn. išsiųstas į Lietuvą. Nuo 1934 m. gegužės mėn. LLKJS CK sekretorius. 1935–1942 m. LKP CK narys. 1938–1940 m. rugpjūčio 15 d. LKP CK Politbiuro narys. 1938–1942 m. kovo 13 d. LKP(b) CK biuro narys. 1938–1939 m. kalėjo Dimitravo priverčiamojo darbo stovykloje. 1939 m. LKP CK pasiųstas į Maskvą.

1940 m. „Liaudies Seimo“ atstovas. 1940 m. rugpjūčio 15 d. – 1942 m. kovo 13 d. – LKP CK II sekretorius. Nuo 1941 m. SSRS AT deputatas. 1941 m. birželio mėn. – 1942 m. kovo 13 d. – LKP(b) CK biuro pogrindinės partizaninio judėjimo grupės vadovas. 1942 m. kovo mėn. iš SSRS su partizanų grupe atvyko į Lietuvą ir žuvo. 1954 m. palaidotas Antakalnio kapinėse.

1934 m. redagavo laikraščius „Darbininkų ir valstiečių jaunimas“, 1934–1935 m. „Tiesa“. 1931–1933 m. ir 1936–1938 m. dirbo žurnalo „Partijos darbas“ redakcinėse kolegijose. 

## Atminimo įamžinimas
* Apdovanotas Tėvynės karo I laipsnio ordinu (po mirties) 
* 1960 m. Ukmergės baldų kombinatui suteiktas I. Meskupo vardas
* 1976 m. Ukmergėje atidengtas paminklinis biustas (skulpt. Leonas Žuklys, archit. Sigizmundas Pipynė)

## Šaltiniai
Gonamas

**Gonamas** (, ) – upė Rusijoje, pietų Jakutijoje; Učuro (Aldano baseinas) kairysis intakas. Prasideda Stano kalnagūbrio šiauriniuose šlaituose, teka į šiaurės rytus Aldano kalnynu.

Turi 101 intaką, ilgesnį negu 10 km; didžiausi – Sutamas, Algama (dešinieji). Baseine yra ~9400 upių ir 1800 ežerų. Upė užšąla spalio pabaigoje, atitirpsta gegužę.

Gonamas pirmą kartą minimas 1643 m. kuomet ekspedicija, vadovaujama Vasilijaus Pojarkovo keliavo Gonamo, Učiuro, Aldano krantais iki Amūro.

## Šaltiniai
Algama

**Algama** () – upė Rusijoje, Jakutijoje; Gonamo dešinysis intakas (Aldano baseinas). Prasideda Stano kalnagūbryje, Amūro srities pasienyje. Teka į šiaurės rytus Aldano kalnynu. Įteka į Gonamą netoli jo žiočių.

Didžiausi intakai – Tuksanis, Idiumas (dešinieji). Upės mityba pagrįsta lietaus ir sniego tirpsmo vandenimis. Algama užšąla spalio pabaigoje, atitirpsta gegužę.

## Šaltiniai
Idiumas

**Idiumas** (, ) – upė Rusijoje, Chabarovsko krašte ir Jakutijoje; Algamos (Aldano baseinas) dešinysis intakas. Prasideda Stano kalnagūbryje, Tokino Stanovnike, teka šiaurės kryptimi.

Didžiausi intakai: Mulamas, Chodurkanas (kairieji), Diosas (dešinysis). Idiumo baseine yra ~100 ežerų. Upė užšąla spalio gale arba lapkričio pradžioje, atitirpsta gegužės pirmoje pusėje.

## Šaltiniai
Sutamas

**Sutamas** () – upė Rusijoje, pietų Jakutijoje; Gonamo dešinysis intakas (Aldano baseinas). Prasideda Stano kalnagūbrio šiauriniuose šlaituose, Amūro srities pasienyje. Teka į šiaurės rytus.

Didžiausias intakas – Nujamas (dešinysis). Sutamo baseine yra virš 200 ežerų. Upės mityba pagrįsta lietaus ir sniego tirpsmo vandenimis. Užšąla spalio pabaigoje, atitirpsta gegužę.

## Šaltiniai
Nujamas

**Nujamas** (, ) – upė Rusijoje, pietų Jakutijoje; Sutamo dešinysis intakas (Aldano baseinas). Prasideda Stano kalnagūbrio šiauriniuose šlaituose. Teka šiaurės kryptimi.

Didžiausias intakas – Nalurakas (dešinysis). Nujamo baseine yra virš 160 ežerų. Užšąla spalio pabaigoje, atitirpsta gegužės viduryje.

## Šaltiniai
Gynymas

**Gynymas** () – upė Rusijoje, pietų Jakutijoje; Učuro (Aldano baseinas) kairysis intakas. Prasideda ir teka Aldano kalnyne, rytus kryptimi.

Didžiausi intakai – Mus Onjuė, Ilis (kairieji), Sejmža (dešinysis). Baseine yra virš 100 ežerų. Upė užšąla spalio pabaigoje, atitirpsta gegužę.

## Šaltiniai
GFF National Super League

**Gajanos futbolo čempionatas** – aukščiausia Gajanos futbolo lyga. 

## Istorija
Nuo 2001 m. nevyko, vietoje to žaidžiami keli regioniniai čempionatai: Bartica SL, Berbice FL, East Bank FUSSFL, East Coast Demerara, Banks DIH Milk Stout League, Georgetown FL, Upper Demerar SL.

2015 m. buvo įkurta GFF Elite League

; Pavadinimų kaita
* **National Football League** – nuo 2000–2001 m. sezono;
* **Premier League** – nuo 2013–2014 m. sezono;
* **Elite League** – nuo 2015–2016 m. sezono;

## Sezonai
; Elite League 2025
  1.Slingerz FC                15  14  1  0  92- 3  43
  2.Guyana Police Force FC     16  11  4  1  79-14  37
  3.Guyana Defence Force FC    16  11  2  3 108-15  35  [C]
  4.Western Tigers FC          18  10  4  4  49-19  34
  5.Monedderlust FC            17   7  3  7  33-39  24
  6.Santos FC                  16   7  2  7  32-27  23
  7.Ann's Grove United         17   3  4 10  21-65  13
  8.Den Amstel                 16   3  3 10  34-40  12
  9.Fruta Conquerors           16   3  3 10  15-49  12
 10.Mainstay Goldstar FC       17   0  0 17   8-200  0

;Elite League 2024
  1.Guyana Defence Force FC    18  16  2  0  72-10  50  
  2.Slingerz FC                18  14  4  0  76-10  46  
  3.Guyana Police Force FC     18  13  1  4  51-22  40
  4.Western Tigers FC          18   9  1  8  58-36  28
  5.Santos FC                  18   9  1  8  39-24  28
  6.Den Amstel                 18   5  5  8  20-32  20
  7.Fruta Conquerors           18   5  1 12  20-43  16
  8.Monedderlust FC            18   4  4 10  18-60  16  
  9.Ann's Grove United         18   4  2 12  19-59  14       
 10.Buxton United              18   0  1 17   9-86   1

## Nugalėtojai

* 1990 : Santos FC
* 1991 : Santos FC
* 1992 : *nevyko*
* 1993 : *nevyko*
* 1994 : Western Tigers FC
* 1995 : Milerock
* 1996 : Omai Gold Seekers
* 1997 : Topp XX
* 1998 : Santos FC
* 1999–2000 : *nevyko*
; National Football League
* 2000–2001 : Conquerors
* 2001–2002 : *nevyko*
* 2000–2001 : Conquerors 
* 2001–2002 : *nevyko*
* 2002–2009 : *nevyko*
* 2009–2010 : Alpha United 
* 2010 : Alpha United  
* 2012 : Alpha United 
* 2012–2013 : Alpha United 
; Premier League
* 2013–2014 : Alpha United  
* 2014–2015 : nevyko
; Elite League

* 2015–2016 : Slingerz FC 1-0 Alpha United 
* 2016–2017 : Guyana Defence Force  
* 2017–2018 : Conquerors 
* 2019 : Conquerors 
* 2020–2022 : nevyko
* 2023 : Guyana Defence Force 
* 2024 : Guyana Defence Force 
* 2025 : Slingerz
* 2026 : TBA

Šaltinis:

## Išnašos

## Nuorodos
* RSSSF duomenų bazė
Rytų Suomija

**Rytų Suomija** (, ) - buvusi Suomijos provincija. Šiaurėje ribojosi su Oulu provincija, vakaruose su Vakarų Suomijos provincija, pietuose su Pietų Suomijos provincija, rytuose su Rusijos Federacijos Karelijos Respublika. 

Provincija buvo dviejų senųjų provincijų - Savonijos ir Karelijos teritorijoje. Ji buvo suformuota 1998 m. sausio 1 d. sujungus Mikelio, Kuopijo ir Šiaurės Karelijos provincijas. Tarp Suomijos provincijų buvo ketvirta pagal plotą ir trečia pagal gyventojų skaičių. Panaikinta 2010 m. sausio 1 d., naikinant visas Suomijos provincijas.
## Padalinimas
Rytų Suomija buvo padalinta į tris regionus:
* Šiaurės Kareliją
* Šiaurės Savoniją
* Pietų Savoniją. 
Šiuos regionus sudarė 66 savivaldybės.
Kučiukas

**Kučiukas** () – druskingas ežeras Rusijoje, Altajaus krašte, Kulundos stepės vakaruose. Telkšo 98 m aukštyje virš jūros lygio, į pietus nuo Kulundos ežero. Ilgis 19 km, plotis 12 km. Gylis iki 3,3 m. Ežeras žiemą neužšąla. Kranto linija lygi, nedidelės įlankos yra tik prie upių žiočių. Šiaurės rytiniai ir pietrytiniai krantai žemi, rytinis krantas status, vietomis iškyla 10-12 m virš vandens paviršiaus. Kučiuko ežerą su Kulundos ežeru jungia protaka, ant jos įrengta vandens reguliavimo užtvanka. Rytuose įteka Kučiuko upė.

Išgaunamas mirabilitas, jo sluoksnio storis – 2,5 m. Taip pat yra valgomosios druskos, magnio chlorido sankaupų.

## Šaltiniai
Liga Bantrab

**Gvatemalos nacionalinė futbolo lyga** (), dar žinoma kaip ***Liga Bantrab*** – Gvatemalos aukščiausioji futbolo lyga, kurią organizuoja Gvatemalos futbolo federacija (*Federación Nacional de Fútbol de Guatemala*).

## Istorija

1919 m. įkurta mėgėjų lyga. 1942–1943 m. sezone buvo sužaistos pirmosios profesionalios varžybos, lyga pavadinta *Liga Capitalina* (Sostinės Lyga). Joje žaidė 7 šalies klubai. Pirmą vietą užėmė „CSD Municipal“ klubas.

Nuo 1999 m. aukščiausioji lyga yra padalinta į du turnyrus: *[[Apertura]]* ir *[[Clausura]]*. Pirmą ir antrą vietas užėmusios komandos kvalifikuojamos į pusfinalį, tuo tarpu kitos turi žaisti ketvirtfinalyje. Aperturos ir Klausuros laimėtojai dalyvauja UNCAF klubų čempionate. Paskutines vietas užėmusios komandos perkeliamos į antrą pagal pajėgumą lygą (*Primera División de Ascenso*).

## Komandos
; 2023–2024 m. sezonas
*  CSD Zacapa (Club Social y Deportivo Zacapa);
*  Coatepeque FC (Coatepeque Fútbol Club);

; 2022–2023 m. sezono komandos:

*  Deportivo Sanarate F.C. į 2022–2023 m. Segunda Division
*  Deportivo Siquinalá į 2022–2023 m. Segunda Division

## Nugalėtojai
Gvatemalos čempionatą yra laimėjusios šios komandos:

## Išnašos

## Nuorodos
* guatefutbol.com (ispanų k.)
Sefidrudas

**Sefidrudas** ( 'baltoji upė') – upė šiaurės vakarų Irane, antra pagal ilgį šalyje po Karūno. Prasideda Zagroso kalnuose, aukštupyje vadinama **[[Kezel Uzanas|Kezel Uzanu]]**. Teka daugiausia į pietryčius, prasiveržia pro vakarinį Elburso kalnų pakraštį. Po santakos su Šehrudu, pasuka į šiaurę ir įgyja Sefidrudo pavadinimą. Įteka į Kaspijos jūros pietinę dalį; sudaro deltą.

Upės žemupyje įrengta Mandžilo hidroelektrinė (87 tūkst. kW) ir tvenkinys. Upės vanduo naudojamas drėkinimui. Prie Sefidrudo upės įsikūręs Rešto miestas/

## Šaltiniai
Ligue Haïtienne

**Haičio futbolo čempionatas** – aukščiausia Haičio futbolo lyga, įkurta 1937 m. Organizuojama Haičio futbolo federacijos. 

## Formatas
Lygoje žaidžia keturiolika komandų. Pirmąją ir antrąją vietas užėmusios komandos kvalifikuojamos į CONCACAF Čempionų lygą.

## Dalyviai
; 2020–2021 m. sezono dalyviai.
* América des Cayes
* Arcahaie FC
* AS Capoise
* AS Cavaly
* AS Mirebalais
* Baltimore SC
* Cosmopolites SC
* Don Bosco FC
* FC Juventus des Cayes
* FICA
* Ouanaminthe FC
* Racing Club Haïtien
* Racing Gonaïves FC
* Real Hope FA
* Tempête FC
* Triomphe Liancourt FC
* US Rivartibonitienne
* Violette AC

## Nugalėtojai

Šaltinis:

## Išnašos
House

**House** – elektroninės muzikos stilius, atsiradęs XX amžiaus devintame dešimtmetyje, Čikagoje, JAV. Išskirtinis House bruožas – bosinio būgno pulsavimas 4/4 ritmu (120–130 dūžių per minutę) ir dar naudojama begalybė įvairių harmonijos variantų. House – lėtesnis Techno variantas (beje Techno už Housą yra dvigubai ritmingesnis, net iki 240 dūžių per minutę), house muzikoje būdingas skambesys ir svarbiausia – lėtas tempas.

## Istorija

Viskas prasidėjo nuo to, kad didžėjai sukdavo plokšteles, kuriose įrašytas vien ritmas. Principingai svarbios House muzikai buvo rinkoje pasirodžiusios ritmo mašinos Roland TX, kurios labai palengvino muzikos kūrybą namų sąlygomis. Kaip tik šis faktorius įtvirtino stiliaus pavadinimą. „House“ stilius atsirado iš „Disco“ muzikos. Niujorkietis diskžokėjas Frankie Knuckles 1977 metais persikėlė į Čikagą, kad taptų gėjų klubo „Warehouse“ rezidentu. Jis panaudojo „Disko“ muziką, kaip pagrindą, ir sumaišė ją su elektroniniu būdu išgautu būgnų skambesiu, sukurdamas specifinį muzikos tempą, skaidydamas įrašų fragmentus, pridėjo ritmo mašinos garsą, ilgą laiką grojo vien ritminę ar boso partiją, pridedant psichiką trikdančius, pirmuosius „vežančius“ garsus, tuo sukurdamas nauja stilių.

Terminas „House muzika“ kilo iš klubo pavadinimo „Warehouse“. Šio klubo lankytojai buvo tikri Knuckles fanai, beatodairiški jo pasekėjai ir jie žaismingai nusprendė, kad tai, ką išdarinėja Knuckles jau nebėra disco muzika, ir pavadino ją „House“. Mažiau nei per dešimtmetį Čikagoje „House“ tapo gana išvystytu muzikos žanru. Dvi nepriklausomos Čikagos leidybinės įrašų kompanijos – „Trax“ ir „DJ International“ išleido pirmuosius singlus, o Čikagos diskžokėjas ir prodiuseris Farley „Jackmaster“ Funk sukūrė pirmąjį tarptautinį hitą „Love Can’t Turn Around“, paleidęs jį per radijo laidą „Hot Mix 5“.

JAV „House“ dažniausiai buvo juodaodžių ir gėjų klausoma muzika (kadangi buvo grojama klubuose, kur rinkdavosi netradicinės orientacijos atstovai bei afroamerikiečiai), o kelią į plačiuosius vandenis šiai muzikai praskynė anglai, sukūrę naują „House“ substilių „acid house“ ir sugrąžinę atnaujintą muzikos formą atgal į JAV bei į plačiąją visuomenę (padarė ją prieinamą ir priimtiną tradicinės orientacijos baltiesiems). „House“ muzika Didžiąją Britaniją pasiekė aštuoniasdešimtųjų pabaigoje Ispanijos salos Ibisos vakarėlių dėka, kur pasiturintis Anglijos jaunimas leisdavo vasaros atostogas.

## Žymiausi atlikėjai

## House subžanrai
Bokštas (statinys)

**Bokštas** – aukštas vertikalus inžinerinis statinys ar kito statinio (pilies, bažnyčios ir pan.) dalis, dažniausiai cilindro, kūgio, prizmės ar piramidės pavidalo. Planas stačiakampis, kvadratinis, daugiakampis, apskritas, aukštis – daug didesnis už pagrindo matmenis. Paprastai daugiaaukštis su vidiniais arba išoriniais laiptais. Gali būti kaip atskiras statinys, taip ir didesnio statinio dalis.

Pagrindinis (dažniausiai) skirtumas nuo kitų aukštų statinių, pvz., dangoraižių – suskirstymo į aukštus nebuvimas ir gan nedidelis vidinis tūris, kartais visą bokšto tūrį užima vien tik laiptinė. Nuo stiebų skiriasi tuo, jog konstrukcija stabili, nereikia ją išlaikančių atotampų.

## Istorija
Bokštai žmonijos naudojami nuo priešistorinių laikų. Seniausiais žinomais galėtų būti vadinami apvalių akmenų bokštai miesto sienose Jeriche (8 tūkst.pr. m. e.). Vieni iš ankstyvųjų išlikusiųjų pavyzdžių yra šiaurinėje Škotijoje esantys *brochai*, kūginės formos gyvenamieji bokštai. Šie ir vėlyvieji finikiečių ir romėnų kultūrų pavyzdžiai pabrėžia bokštų naudojimą fortifikacijai ir sargybai. Pavyzdžiui, stebėjimo bokšto elementai, rasti Saviroje ir datuojami 1 tūkst. pr. m. e., manoma yra finikiečių ar kartaginiečių kilmės. Romėnai panaudojo aštuonkampius bokštus kaip Diokletiano rūmų (Kroatijoje) elementus, kurie datuojami apytiksliai 300 m., tuo tarpu Servijaus sienose (IV a. pr. m. e.) ir Aureliano sienose (III a.) naudoti kvadratiniai. Kinai naudojo bokštus kaip integruotus Didžiosios kinų sienos elementus 210 m. pr. m. e. Čin dinastijos laikotarpiu.

Žinomas nebaigtas statyti bokštas yra Hasano bokštas Rabate, Maroke, kur darbai buvo nutraukti 1199 m. ir mūsų laikais bokštas stovi neužbaigtas kaip monumentas. Kitas gerai žinomas yra Pizos bokštas Italijoje, statytas nuo 1173 m. iki 1372 m. Himalajų bokštai – tai akmeniniai bokštai esantys daugiausiai Tibete, statyti apytikriai XIV–XV a.

## Paskirtis
Bokštai pagal paskirtį:
* radijo ir televizijos bokštai
* kraštovaizdžio apžvalgos bokštai
* vandens bokštai
* silosai
* dūmtraukiai
* elektros linijų atramos
* aušinimo bokštai (aušyklos)
* vėjo jėgainės
* signaliniai (švyturiai),
* stebėjimo (gaisrinės bokštai ir pan.)
* kulto (varpinės, minaretai ir pan.)

## Žymesni bokštai
* Pizos bokštas
* Eifelio bokštas
* Vestminsterio laikrodžio bokštas (Big Benas)
* Dubajaus bokštas (Burj Dubai)
* Babelio bokštas
* Vilniaus televizijos bokštas
* Lietuvos elektrinės dūmtraukiai

## Šaltiniai

## Nuorodos
* Lietuvos stiebai ir bokštai 
* Lietuvos apžvalgos bokštai
Kemgangas

**Kemgangas** () – upė Pietų Korėjoje, Korėjos pusiasalio pietuose. Prasideda Sobeksano kalnuose, Šiaurės Džolos provincijoje. Teka pradžioje į šiaurę, vėliau į pietvakarius Vakarų Korėjos lyguma, prateka Šiaurės Čungčongo, Pietų Čungčongo provincijomis. Įteka į Geltonąją jūrą; sudaro estuariją.

Didžiausi intakai – Gapčionas, Jugučionas, Mihočionas, Unsančionas, Sioksiongčionas, Nonsančionas.

Upės vanduo naudojamas drėkinimui. Kemgangas laivuojamas ~100 km nuo žiočių ruože. Prie upės įsikūręs Kondžu miestas.

## Šaltiniai
Raminta Gamziukaitė-Mažiulienė

**Raminta Gamziukaitė-Mažiulienė** (g. 1939 m. kovo 12 d. Kaune) – Lietuvos literatūros tyrinėtoja, habilituota humanitarinių mokslų daktarė.

## Biografija
1955 m. baigė Kauno 2-ąją vidurinę mokyklą (dab. Kauno Maironio universitetinė gimnazija). 1960 m. baigė germanistiką Vilniaus universitete. 1962–1965 m. studijavo Leningrado Valstybinio universiteto Filologijos fakulteto Germanų filologijos katedros aspirantūroje. 1982 m. Tbilisio universitete apgynė disertaciją „Tomo Mano novelių dėstymo struktūra“, filologijos kandidatė. 1999 m. habilituota humanitarinių mokslų daktarė.

Nuo 1960 m. Vilniaus universiteto Užsienio kalbų katedros, nuo 1962 m. Vokiečių kalbos katedros dėstytoja, nuo 1968 m. Užsienio
literatūros katedros vyr. dėstytoja, nuo 1985 m. Visuotinės literatūros katedros docentė, 2001–2003 m. Literatūros istorijos ir teorijos katedros docentė, nuo 2002 m. profesorė. Nuo 2006 m. Vytauto Didžiojo universiteto Vokiečių ir prancūzų filologijos katedros profesorė. 1990 m. Nidoje įkurtos Lietuvos Tomo Mano draugijos pirmininkė. Vokietijos Tomo Mano ir Frydricho Šilerio draugijų narė.

Tyrinėja vokiečių, austrų ir norvegų literatūrą. Paskelbė straipsnių apie T. Maną, H. Hesse, H. Ibseną, K. Hamsuną, J. V. Getę, F. Šilerį, Žaną Polį, vokiečių romantizmo rašytojus. Stažavo Leipcigo universitete, Liubeko H. ir T. Manų ir Oslo Ibseno studijų centruose.

## Bibliografija
* Tomo Mano intelektualusis herojus, 1993 m.
* Visuotinės literatūros istorija: XVII–XVIII a., vadovėlis aukštosioms mokykloms, 1992 m.
* XX a. Vakarų literatūra, vadovėlis aukštosioms mokykloms, 1994 m.
* Romantizmas Vakarų literatūroje 2000 m., viena autorių.

**Vertimai**
* K. Hamsunas. Paskutinis skyrius, romanas, 2002 m.
* H. Hesė. Esė apie rašytojus.

## Šaltiniai
GTČ

**GTČ**, pagal muzikantų pavardžių pirmąsias raides, arba **Ganelino trio** – Lietuvos filharmonijos instrumentinis džiazo ansamblis, grojęs 1971–1987 m.

## Istorija
Ansamblį sudarė Viačeslavas Ganelinas (klavišiniai), Vladimiras Čekasinas (saksofonas), Vladimiras Tarasovas (mušamieji). Grojo savo pačių kūrinius. Gastroliavo daugelyje Europos šalių, JAV, Kanadoje. 1976 m. dalyvavo Varšuvos festivalyje „Jazz Jamboree“, 1978 m. – Pasauliniame jaunimo ir studentų festivalyje Kuboje, 1980 m. festivalyje „Berliner Jazz Tage“, 1984 m. Didžiosios Britanijos džiazo festivalyje, 1986 m. Delio festivalyje „Jazz Yatra“.

## Literatūra
* V. Tarasov. Trio Vilnius, 1998 m.

## Šaltiniai
Liga Hondubet

**Hondūro nacionalinė profesionalaus futbolo lyga** () – aukščiausia Hondūro futbolo lyga. Lygos sezonas yra padalintas į Aperturą (rudens atidaymo) ir Clausurą (pavasario uždarymo). Aperturos ir Klausuros laimėtojai dalyvauja CONCACAF Čempionų lygoje. Mažiausiai taškų turintis klubas perkeliamas į žemesnę lygą (*Liga Nacional de Ascenso de Honduras*).

Lyga įkurta 1964 m. gegužės 10 d. Pirmos lygos komandos buvo: *Olimpia, Troya, España, Honduras de El Progreso, Vida, Marathón, Motagua, La Salle* ir *Atlético Español Glidden*. *Platense* klubas laimėjo pirmąjį profesionalų čempionatą.

## Komandos

2022–2023 m. sezono komandos:

## Nugalėtojai
Hondūro čempionatą yra laimėjusios šios komandos:

## Išnašos

## Nuorodos
* [ Oficiali svetainė]
* RSSSF
Kioga

**Kioga** () – seklus ežeras centrinėje Ugandoje, Nilo slėnyje, 914 m aukštyje virš jūros lygio. Ilgis ~200 km. Kranto linija labai vingiuota, gausų ilgų įlankų; krantai pelkėti. Ežero vidutinis gylis 5,7 m, krantai vešliai apaugę vandens lelijomis, papirusais, vandens hiacintais. Pro ežerą prateka Viktorijos Nilas (tik ištekėjęs sudaro Merčisono krioklį), įteka Okotas. Ežere aptiktos 46 žuvų rūšys, be to, gausu krokodilų. Žvejyba.

## Šaltiniai
Benko gambitas

**Benko gambitas** – šachmatų debiutas, pradedamas šiais ėjimais:
**
# d4 Žf6
# c4 c5
# d5 b5
**
Debiutas pavadintas vengrų šachmatininko Palo Benko vardu.
Kiurasao

**Kiurasao** (, ) – sala Karibų jūros pietuose, Mažųjų Antilų salyne, Pavėjinių Antilų salų grupėje. Iki 2010 m. spalio 10 d. priklausė Nyderlandų kolonijai – Nyderlandų Antilams, vėliau – tapo autonomine valstybe Nyderlandų Karalystės sudėtyje.

Plotas 444 km². Sala išsidriekusi šiaurės vakarų-pietryčių kryptimi, apsupta koralų rifų. Aukščiausia paviršiaus vieta – Kristofelio k. (375 m). Kiurasao salą dengia kserofitinių krūmynų, kaktusų, visžalių augalų sąžalynai.

Kiurasao gyvena 155,8 tūkst. gyventojų (2023 m.), gyventojų tankumas – 349 žm./km². Verčiamasi turizmu, naftos rafinavimu, prekyba. Administracinis centras ir didžiausias miestas – Vilemstadas.

## Šaltiniai
Vladas Algis Gapšys

**Vladas Algis Gapšys** (1932 m. sausio 2 d. Juodupiuose, Baisogalos valsčiuje – 2019 m. gruodžio 27 d. Vilniuje) – Lietuvos inžinierius mechanikas, mašinų gamybos technologas, technologijos mokslų daktaras.

## Biografija
1955 m. baigė Kauno politechnikos institutą. 1968 m. technikos mokslų kandidatas, docentas

1955–1959 m. Kauno politechnikos instituto, 1959–1982 m. Vilniaus inžinerinio statybos instituto (iki 1969 m. KPI Vilniaus filialas) dėstytojas, nuo 1972 m. docentas. 1961–1967 m. Metalo pjovimo staklių instituto Vilniaus filialo vyr. inžinierius, 1967–1991 m. to filialo direktorius. 1991–1997 m. įmonės „Precizika“ direktorius. Nuo 1998 m. Lietuvos pramonininkų konfederacijos atstovas Lietuvos Respublikos Seime ir Lietuvos Respublikos Ministro Pirmininko patarėjas mokslui ir technologijoms. Žurnalo „Mokslas ir technika“ redakcinės kolegijos narys. Lietuvos inžinerinės pramonės asociacijos viceprezidentas.Yra mokslo ir technikos premijos laureatas (1966), apdovanotas Ordino už Nuopelnus Lietuvai Riterio kryžiumi.

Svarbiausi darbai iš šlifavimo staklių virpesių, Lietuvos mašinų ir prietaisų pramonės ekonominės raidos.

## Bibliografija
* Šiuolaikinių koordinatinių matavimo mašinų vystymas, su A. Kasparaičiu, 1983 m., rusų k.
* Koordinatinės mašinos ir jų panaudojimas, su kitais, 1988 m., rusų k.

## Įvertinimas
* 1966 m. – LTSR valstybinė premija, su kitais
* 2006 m. Ordino Už nuopelnus Lietuvai Riterio kryžius

## Šaltiniai
USVISF Premier League

**JAV Mergelių Salų futbolo čempionatas** – futbolo pirmenybės, nuo 1997 m. vykstančios Mergelių Salose. Skirstomos į dvi pagrindines lygas: *St Croix Soccer League* ir *St Thomas League*. Salų nugalėtojas paaiškėja tarp kiekvienos lygos dviejų geriausių komandų. Pirmąją ir antrąją vietas lygoje užėmusios komandos kvalifikuojamos į CONCACAF Čempionų lygą.

## Nugalėtojai

**Soccer Championship:**
* 1997–98: *nevyko*
* 1998–99: M.I. Roc Masters
* 1999–00: UWS Upsetters SC
* 2000–01: *nevyko*
* 2001–02: Haitian Stars SC
* 2002–03: *nevyko*
* 2003–04: *nevyko*
* 2004–05: Positive Vibes Victory
* 2005–06: New Vibes
* 2006–07: Helenites SC
* 2007–08: Positive Vibes Victory
* 2008–09: New Vibes
* 2009–10: *nevyko*
* 2010–11: *nevyko*
* 2011–12: Helenites SC
* 2012–13: New Vibes
* 2013–14: Helenites SC
* 2014–15: Helenites SC
* 2015–16: Raymix
* 2016–17: Raymix

* 2017–18: *nevyko*
**Premier League:**
* 2018–19: Helenites SC
* 2019–20: …

Šaltinis:

## Išnašos

## Nuorodos

* fedefutbol.net
Montserrat Championship

**Montserato futbolo čempionatas** – aukščiausia Montserato futbolo lyga, įkurta 1995 m.

## Nugalėtojai

* 1974: Royal Montserrat Police Force
* 1975: Bata Falcons
* 1995–1996: Royal Montserrat Police Force
* 1996–1997: *atšaukta*
* 1998–1999: *nevyko*
* 2000: Royal Montserrat Police Force
* 2001: Royal Montserrat Police Force
* 2002–2003 : Royal Montserrat Police Force
* 2004: Ideal Sports Club
* 2005–2015: *nevyko*
* 2016: Royal Montserrat Police Force
* 2017: Desconhecido
* 2018: Desconhecido

Šaltinis:

## Išnašos
Elena Gaputytė

**Elena Gaputytė** (1927 m. kovo 21 d. Drąseikiai, Joniškio valsčius – 1991 m. spalio 4 d. Londonas) – Lietuvos skulptorė, tapytoja.

## Biografija

Baigė Joniškio Aušros gimnaziją. 1946-1949 m. mokėsi Dailės ir amatų mokykloje Freiburge, 1948 m. išvyko į Kanadą, lankė Monrealio dailės muziejaus mokyklą. 1953-1956 m. studijavo Aukštojoje nacionalinėje dailės mokykloje Paryžiuje. 1956 m. persikėlė į Didžiąją Britaniją, 1960 m. įkūrė privačią dailės galeriją Saint Ivese (Kornvalio grafystė), 1964-1977 m. dėstė „Digby Stuart“ kolegijoje ir Londono universitete.

## Kūryba
Sukūrė specifinės vietos kūrinių („Viešpaties malda“ 1978 m., „Tyros ir Paro salų pakrantėse“, 1983 m. Berlyne, 1984 m. Londone), instaliacijų (ciklas „Mano vaikystės kalendorius“ 1975 m., „Taikos Šviesos“ 1981 m., 1983 m., „Tylus liudijimas“ 1984 m., „Antrajame pasauliniame kare žuvusiųjų atminimui“ 1985 m., „Rex“ 1986 m., „Pranašystė. Po 50 metų“ 1989 m.), skulptūrų. Kūriniai iš akmens, žemės, dažnai su ugnimi, turi performanso elementų, dažnai naudojamas muzikos akompanimentas. Kūrinių turi užsienio šalių galerijos, Lietuvos dailės muziejus.

## Šaltiniai
Vida Garalienė

**Vida Garalienė-Grybauskaitė** (g. 1943 m. gruodžio 13 d. Martinonyse, Balninkų valsčius) – Lietuvos biofizikė, habilituota biomedicinos mokslų daktarė.

## Biografija
1968 m. baigė Kauno medicinos institutą. 2001 m. habilituota biomedicinos mokslų daktarė.

Nuo 1969 dirba Kauno medicinos instituto (nuo 1998 m. Kauno medicinos universitetas) Kardiologijos institute. Mokslinio darbo svarbiausia sritis – originalių antiaritminių ir kardiotoninių medžiagų kūrimas ir jų veikimo tyrimas. Trijų išradimų autorė.

## Šaltiniai
Antanas Milončius

**Antanas Milončius** (1914 m. rugsėjo 14 d. Navinykuose, tuometinėje Suvalkų gubernijoje, Seivų valsčiuje – 1998 m. sausio 20 d. Punsko valsčiaus Navinykuose, Lenkija) – ūkininkas ir savamokslis menininkas.

## Biografija

Gimė ir visą gyvenimą praleido gimtajame kaime. Prie jo namų Lietuvos kariai buvo pasistatė pabūklus, kai 1919 metais gynė kraštą nuo besiveržiančios Lenkijos kariuomenės. Mažamečiam berniukui tai paliko gilų įspūdį, kurį jis išsaugojo visą gyvenimą.

1966 m. Milončius pagal pasiskolinto tarpukario žurnalo „Karys“ nuotraukas išliejo betoninį paminklą, skirtą šio krašto savanorių, kritusių už Lietuvos laisvę, atminimui. Siekdamas nuslėpti savo sumanymą, jo viršūnėje pritvirtino metalinį kryžių. Vos tik sužinojusi apie Antano sumanymą, lenkų valdžia jį suėmė ir įkalino. Buvo reikalaujama paminklą nestatyti, bet savamokslis menininkas liko nepalenkiamas ir panašus į pakelės kryžių obeliskas gimtajame Navinykų kaime iškilo.

Antanas Milončius mirė vienišas, nes šeimos sukūręs nebuvo. 2008 metais privačių asmenų iniciatyva paminklas buvo restauruotas.

## Įvertinimas

1986 metais Lietuvos Šaulių sąjungos išeivijoje valdyba apdovanojo Antaną Milončių Šaulių žvaigždės medaliu.

## Nuorodos
* Vytautas Pečiulis. Navinykų kaimo kryžius (Aušra, 2008 Nr.8 (512), p.19)
Liga Primera de Nicaragua

**Nikaragvos pirmoji lyga** () – aukščiausia Nikaragvos futbolo lyga, įkurta 1933 m. Ją organizuoja Nikaragvos futbolo federacija (*Federación Nicaragüense de Fútbol*). 2017 m. lyga buvo padalinta į *[[Apertura ir Clausura|Aperturą ir Clausurą]]*. Atidarymo ir uždarymo varžybos yra atkrintamosios varžybos keturiems klubams, kurie žaidžia du pusfinalius ir finalą.

Iki 2018 m. vadinta Pirmuoju divizionu (*Primera División*).

## Komandos
2022–2023 m. sezono komandos:

## Nugalėtojai
Nikaragvos čempionatą yra laimėjusios šios komandos:

## Išnašos

## Nuorodos
* RSSSF duomenys
Karolinų salos

**Karolinų salos** – salynas Okeanijoje, Mikronezijos regione, Ramiojo vandenyno vakaruose. Yra į šiaurę nuo Naujosios Gvinėjos, į pietus nuo Marianų salų, į rytus nuo Filipinų salų ir į vakarus nuo Maršalo salų. 

Didžioji dauguma Karolinų salų priklauso Mikronezijos Federacijai, likusios – Palau valstybei. Sudaro >600 daugiausia koralinių salų, išsidriekusių tarp 1-10° š. pl. ir 131–163° r. il. Bendras sausumos plotas 1320 km². Yra keletas didesnių vulkaninių salų – Babeltuapas, Ponapė, Kosraė, Japas, Trukas.

Fosfatų telkiniai. Būdingas subekvatorinis ir ekvatorinis klimatas. Auga visžaliai tropiniai miškai, savanos. Karolinų salose gyvena beveik 130 tūkst. gyventojų, dauguma jų yra mikroneziečiai, yra japonų, filipiniečių. Verčiamasi žvejyba, tropine žemdirbyste.

Pirmieji europiečiai atradę Karolinų salas buvo ispanai (XVI a.). Jie šias salas pavadino **Naujaisiais Filipinais**, o 1686 m. pervadino Ispanijos karaliaus Karolio II garbei.

## Salynai
* Palau salos
* Japas
* Išorinės Japo salos
* Pativo salos
* Namonuitas
* Holo salos
* Čiuko salos
* Mortloko salos
* Ponapė
* Kosraė
## Šaltiniai
Nyderlandų Antilų futbolo čempionatas

**Nyderlandų Antilų futbolo čempionatas**, dar vadinamas **Kopa Antiano** – aukščiausias Nyderlandų Antilų futbolo varžybos, prižiūrimos Nyderlandų Antilų futbolo federacijos. Čempionatas susideda iš Curaçao League ir Bonaire League. Iki ir įskaitant 1985 m. stipriausi Arubos futbolo klubai žaidė šiame čempionate.

## Nugalėtojai

* 1961 : RKSV SITHOC (CUR)
* 1962 : RKSV SITHOC (CUR)
* 1963-64 : *nėra duomenų*
* 1965 : SV Racing Club Aruba (ARU)
* 1966 : CRKSV Jong Colombia (CUR)
* 1967 : RKSV Scherpenheuvel (CUR)
* 1968 : CRKSV Jong Colombia (CUR)
* 1969 : S.V. SUBT (CUR)
* 1970 : SV Estrella (ARU)
* 1971-72 : *nėra duomenų*
* 1973 : CRKSV Jong Colombia (CUR)
* 1974 : CRKSV Jong Colombia (CUR)
* 1975-76 : *nėra duomenų*
* 1977 : CRKSV Jong Holland (CUR)
* 1978 : CRKSV Jong Colombia (CUR)
* 1979 : nėra duomenų
* 1980 : S.V. SUBT (CUR)
* 1982-84 : *nėra duomenų*
* 1985 : UNDEBA (CUR)
* 1986 : *nėra duomenų*
* 1987 : UNDEBA (CUR)
* 1988-89 : *nėra duomenų*
* 1989-90 : UNDEBA (CUR)
* 1991-92 : *nėra duomenų*
* 1992-93 : RKSV SITHOC (CUR)
* 1994-95 : *nėra duomenų*
* 1996-97 : UNDEBA (CUR)
* 1997 : CRKSV Jong Colombia (CUR)
* 1998-99 : RKSV SITHOC (CUR)
* 2000-01 : CRKSV Jong Colombia (CUR)
* 2001-02 : C.S.D. Barber (CUR)
* 2002-03 : C.S.D. Barber (CUR)
* 2003-04 : C.S.D. Barber (CUR)
* 2004-05 : C.S.D. Barber (CUR)
* 2005-06 : C.S.D. Barber (CUR)
* 2006-07 : C.S.D. Barber (CUR)
* 2007-08 : C.S.D. Barber (CUR)
* 2008-09 : S.V. Hubentut Fortuna (CUR)
* 2009-10 : C.S.D. Barber (CUR)

## Išnašos

## Nuorodos
* RSSSF
Irena Garasimavičiūtė

**Irena Garasimavičiūtė** (g. 1928 m. vasario 25 d. Kaune - m. 2016 m. lapkričio 20 d.) – Lietuvos teatro ir kino aktorė.

## Biografija
1949 m. baigė Kauno dramos teatro vaidybos studiją, 1948–1954 m. šio teatro aktorė. 1954–1991 m. vaidino Lietuvos dramos teatre, 1991–1993 m. Vilniaus mažajame teatre. Vaidino kino filmuose, televizijos spektakliuose. Vaidyba plastiška, su polinkiu į dramatizmą.

## Žymesni vaidmenys
**Teatre:**
* Betsė – Levas Tolstojus. Švietimo vaisiai, 1955 m.
* Čigolela – Eduardas de Filipas. Melo ilgos kojos, 1958 m.
* Kerola – Tenesis Viljamsas. Orfėjas nusileidžia į pragarą, 1962 m.
* Klera – Frydrichas Diurenmatas. Damos vizitas, 1966 m.
* Helia – Leonidas Zorinas. Varšuvos melodija, 1967 m.
* Aldonsa Dulsinėja – Deilas Vasermanas, Džo Darionas. Žmogus iš La Mančos, 1970 m.
* Žana Korabliova – Aleksandras Galinas. Ir vėlei tenai, kur marios šviesų, 1986 m.
* Šarlota – Antonas Čechovas. Vyšnių sodas, 1990 m.

**Kine**
* Milda – Suominis, 1961 m., rež. Algimantas Kundelis
* Motina – Laiptai į dangų, 1966 m., rež. Raimondas Vabalas
* Ona Valaitienė – Nerami rudens diena, 1975 m., rež. Algimantas Kundelis
* Vaikinas iš Darbo gatvės, 1977 m., rež. Algirdas Dausa.
* Irena - Sveika, Irena,1986-87 m., rež. Galina Dauguvietytė. Televizijos serialas.
* Stikline arbatos su citrina. Televizijos serialas.

## Šaltiniai